S.H.I.E.L.D. Agentit

| S> H.I.E.L.D. Agentit.Marvel’s Agents of S.H.I.E.L.D. |
| --- | --- |

Tyyli:  draama, science fiction, supersankarifiktio, toiminta
Kestoaika:  41–44 minuuttia
Luoja(t):   Joss Whedon  Jed Whedon  Maurissa Tancharoen 
Perustuu:  Stan Leen ja Jack Kirbyn luomaan YPKVV-järjestöön
Showrunner(it):   Jed Whedon  Maurissa Tancharoen  Jeffrey Bell 
Pääosissa:   Clark Gregg  Ming-Na Wen  Brett Dalton  Chloe Bennet  Iain De Caestecker  Elizabeth Henstridge  Nick Blood  Adrianne Palicki  Henry Simmons  Luke Mitchell  John Hannah  Natalia Cordova-Buckley  Jeff Ward 
Alkuperämaa:  Yhdysvallat
Alkuperäiskieli:  englanti
Verkko:   ABC  Fox  Viaplay  Disney+
Esitetty:  2013-9-2424. syyskuuta 2013 –  2020-8-1212. elokuuta 2020
Tuotantokausia:  7
Jaksoja:  136 (luettelo jaksoista)
Tuotanto
Tuottaja(t):   Garry A. Brown  Chris Cheramie 
Vastaava(t) tuottaja(t):   Joss Whedon  Jed Whedon  Maurissa Tancharoen  Stan Lee  Alan Fine  Joe Quesada  Jeffrey Bell  Jeph Loeb  Paul Zbyszewski  Jim Chory  Brent Fletcher 
Säveltäjä(t):   Bear McCreary  Jason Akers (7. kausi) 
Leikkaaja(t):   Joshua Charson  Paul Trejo  Debby Germimo  Eric Litman  David Crabtree  Kelly Stuyvesant 
Kuvaaja(t):   David Boyd  Feliks Parnell  Jeff Mygatt  Allan Westbrook 
Tuotantoyhtiö(t):   ABC Studios  Marvel Television  Mutant Enemy 
Levittäjä:  Walt Disney Television
Aiheesta muualla
Virallinen sivusto
IMDb 
S.H.I.E.L.D. Agentit (engl. Marvel’s Agents of S.H.I.E.L.D. tai lyhyemmin Agents of S.H.I.E.L.D.) on yhdysvaltalainen Joss Whedonin, Jed Whedonin ja Maurissa Tancharoenin luoma televisiosarja, joka perustuu Marvel Comicsin sarjakuvissa esiintyvään kuvitteelliseen rauhanturva- ja vakoilujärjestö S.H.I.E.L.D.:iin (joissain suomennoksissa YPKVV). Sarja sijoittuu Marvel Cinematic Universeen (MCU) ja jakaa tarinallisen jatkumon sen elokuvien ja muiden televisiosarjojen kanssa. Sarjan tuottivat ABC Studios, Marvel Television ja Mutant Enemy Productions, ja sen showrunnereina toimivat Jed Whedon, Tancharoen ja Jeffrey Bell.
Sarja keskittyy S.H.I.E.L.D.:n agentti Phil Coulsonin hahmoon, jota esittää Marvelin elokuvissakin hahmoa näytellyt Clark Gregg, ja hänen johtamaansa ryhmään, jonka tulee selviytyä useista epätavallisista tehtävistä ja vihollisista, kuten Hydra, epäinhimilliset, LMD-robotit sekä kriit, chronicomit ja muut avaruusoliorodut. Joss Whedon aloitti sarjan pilottijakson työstämisen The Avengersin saaman suosion myötä, ja Greggin kerrottiin palaavan rooliinsa lokakuussa 2012. ABC otti sarjan ohjelmaansa virallisesti toukokuussa 2013. Sarjan muita päärooleja esittävät Ming-Na Wen, Brett Dalton, Chloe Bennet, Iain De Caestecker ja Elizabeth Henstridge, joiden lisäksi Nick Blood, Adrianne Palicki, Henry Simmons, Luke Mitchell, John Hannah, Natalia Cordova-Buckley ja Jeff Ward liittyivät mukaan myöhemmillä kausilla. Muutamat jaksot risteävät suoraan MCU:n elokuvien tai muiden televisiosarjojen kanssa, minkä lisäksi sarjassa vierailevat myös muutamat hahmot elokuvista ja Marvel One-Shots -lyhytelokuvista.
Sarja alkoi Yhdysvalloissa 24. syyskuuta 2013, ensimmäisen tuotantokauden päättyessä 13. toukokuuta 2014, kun taas toinen tuotantokausi alkoi 23. syyskuuta 2014 ja päättyi 12. toukokuuta 2015. Kolmas tuotantokausi alkoi 29. syyskuuta 2015 ja päättyi 17. toukokuuta 2016. Neljäs tuotantokausi alkoi 20. syyskuuta 2016 ja päättyi 16. toukokuuta 2017. Viides tuotantokausi alkoi 1. joulukuuta 2017 ja päättyi 18. toukokuuta 2018. Kuudes tuotantokausi alkoi 10. huhtikuuta 2019 ja päättyi 2. elokuuta 2019. Seitsemäs ja viimeinen tuotantokausi alkoi 27. toukokuuta 2020 ja koko sarja päättyi 12. elokuuta 2020. Suomessa Fox-kanava aloitti sarjan esittämisen 9. maaliskuuta 2014, mutta esitti ainoastaan ensimmäisen ja toisen tuotantokauden. Kolmas, neljäs ja viides tuotantokausi olivat väliaikaisesti katsottavissa Suomessa Viaplayn kautta, kun taas kuudes ja seitsemäs tuotantokausi saivat ensiesityksensä Suomessa Disney+:n kautta. Alun korkeiden katsojalukujen, mutta keskinkertaisten arvostelujen jälkeen myöhempien jaksojen katsojaluvut laskivat, mutta arvostelut paranivat ensimmäisen tuotantokauden aikana. Tästä seurasi alhaisemmat, mutta tasaisemmat katsojaluvut sekä toisella että kolmannella kaudella.
Useat sarjan hahmot on otettu mukaan myös Marvelin sarjakuviin ja spin-off -sarjalle nimeltä Most Wanted, joka keskittyy Bloodin ja Palickin esittämien Lance Hunterin ja Bobbi Morsen ympärille, tilattiin pilottijakso, kunnes se peruttiin toukokuussa 2016. Joulukuussa 2016 ABC.comissa julkaistiin Cordova-Buckleyn hahmoon Elena ”Yo-Yo” Rodrigueziin keskittyvä verkkosarja nimeltä Agents of S.H.I.E.L.D.: Slingshot.